ΚΑΝΟΝΙΣΜΟΣ (ΕΟΚ) αριθ. 707/83 ΤΟΥ ΣΥΜΒΟΥΛΙΟΥ της 28ης Μαρτίου 1983 για τη σύναψη συμφωνίας σχετικά με την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Γουϊνέας-Μπισάου περί της αλιείας στα ανοικτά των ακτών της Γουϊνέας-Μπισάου Ι (Πράξεις για την ισχύ των οποίων απαιτείται δημοσίευση) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, την πρόταση της Επιτροπής (1), (1) ΕΕ αριθ. C 36 της 9.2.1983, σ. 10. τη γνώμη του Ευρωπαϊκού Κοινοβουλίου (2), (2) Γνώμη που διατυπώθηκε στις 11 Μαρτίου 1983 (δεν έχει δημοσιευθεί ακόμη στην Επίσημη Εφημερίδα). Εκτιμώντας: ότι η Κοινότητα και η Γουϊνέα-Μπισάου διεξήγαγαν διαπραγματεύσεις, σύμφωνα με το άρθρο 17 δεύτερο εδάφιο της συμφωνίας μεταξύ της κυβερνήσεως της Δημοκρατίας της Γουϊνέας- Μπισάου και της Ευρωπαϊκής Οικονομικής Κοινότητας περί της αλιείας στα ανοικτά των ακτών της Γουϊνέας-Μπισάου (3), για να καθορίσουν τις τροποποιήσεις ή τις συμπληρώσεις που πρέπει να γίνουν στο παράρτημα ή στο πρωτόκολλο που αναφέρεται στο άρθρο 9 (3) ΕΕ αριθ. L 226 της 29.8.1980, σ. 34. ότι, έπειτα από τις διαπραγματεύσεις, υπεγράφη τροποποιητική συμφωνία στις 15 Μαρτίου 1983 ότι η έγκριση αυτής της συμφωνίας είναι προς το συμφέρον της Κοινότητας, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: ρθρο 1 Η συμφωνία σχετικά με την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Γουϊνέας-Μπισάου περί της αλιείας στα ανοικτά των ακτών της Γουϊνέας-Μπισάου εγκρίνεται εξ ονόματος της Κοινότητας. Το κείμενο της συμφωνίας επισυνάπτεται στον παρόντα κανονισμό. ρθρο 2 Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 2 της συμφωνίας. ρθρο 3 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Έγινε στις Βρυξέλλες, στις 28 Μαρτίου 1983.

[Source: multi_eurlex | Tokens: 1926]